Γιώργος Α. Χαραλαμπίδης

Ο Γιώργος Α. Χαραλαμπίδης (γενν. 20 Οκτωβρίου 1969) είναι Έλληνας πολιτισμολόγος, συγγραφέας βιβλίων με θέμα την ανάλυση και ερμηνεία έργων της αρχαίας ελληνικής γραμματείας.

Βίος και απόψεις 
Γεννήθηκε στη Θεσσαλονίκη και από μικρός έδειξε ενεργό ενδιαφέρον για την αρχαία Ελλάδα, μελετώντας τη φιλοσοφία της και παρακολουθώντας πολλά εξειδικευμένα μαθήματα. Από το 1998 ζει και εργάζεται στην Αθήνα. Το 2018 πήρε πτυχίο Ελληνικού Πολιτισμού από το Ελληνικό Ανοικτό Πανεπιστήμιο (Σχολή Ανθρωπιστικών Σπουδών). Εκτός από τα 11 μέχρι στιγμής βιβλία που έχει γράψει, αρθρογραφεί σε έντυπα και ηλεκτρονικά περιοδικά. Επιπλέον παραδίδει σεμινάρια και διαλέξεις. Δύο από τα βιβλία του έχουν μεταφρασθεί, στην αγγλική και την ισπανική γλώσσα.

Ο Γιώργος Χαραλαμπίδης ανέπτυξε τη δική του πρωτότυπη μέθοδο «λέξη προς λέξη» ερμηνείας των αρχαιοελληνικών φιλοσοφικών και επιστημονικών κειμένων.

Με την πανδημία του 2020 επεκτάθηκε σε διαδικτυακά μαθήματα μέσω πλατφόρμας, αλλά και με παραγωγή βίντεο, τόσο στο διαδικτυακό κανάλι «Φρυκτωρίες», όσο και στο προσωπικό του κανάλι στο YouTube. Ως προς τις απόψεις του, πιστεύει στη διά βίου μάθηση και είναι υπέρμαχος της ιδέας ότι ο άνθρωπος, στον σύντομο βίο του, θα πρέπει να καταφέρει να προλάβει να ανακαλύψει το νόημα και τον σκοπό της ζωής του, να κατανοήσει τους κανόνες βάσει των οποίων λειτουργεί και εξελίσσεται. Σε αυτό η αρχαία ελληνική φιλοσοφία όχι μόνο θα τον βοηθήσει να γίνεται συνεχώς καλύτερος σε όλα τα επίπεδα, αλλά κατά τον Χαραλαμπίδη θα του αποκαλύψει επιπλέον ότι αν επιθυμεί να προχωρήσει σε μία ασφαλή εξελικτική πορεία, οφείλει να διαφοροποιηθεί από τη μάζα και την ομαδική εξέλιξη, την οποία υφίσταται, και να αποκτήσει τη δική του προσωπική οντότητα, που θα είναι το αποτέλεσμα της ατομικής του εξελίξεως.

Ο Γιώργος Χαραλαμπίδης έχει τιμηθεί για το συγγραφικό έργο του από τον «`Ομιλο για την UNESCO Πειραιώς και νήσων» και τον Σύλλογο Καρκινοπαθών Ρόδου.

Τα βιβλία του 
 Αριστοτέλους «Περί Μνήμης καὶ Ἀναμνήσεως», εκδόσεις «Οσελότος», Αθήνα 2011
 Διογένους Λαερτίου «Ἀριστοτέλης», εκδ. «Οσελότος», Αθήνα 2012
 Διογένους Λαερτίου «Πυθαγόρας», ὁ πρώτος Φιλόσοφος, εκδ. «Οσελότος», Αθήνα 2013
 Πλάτωνος «Ό Μῦθος τοῦ Ἠρός», εκδ. «Οσελότος», Αθήνα 2014
 Αγγλική έκδοση: George A. Charalampidis: Plato's Republic: The Myth of Er, μετάφρ. Βασιλείου N. Μανιμάνη, Akakia Editions, Λονδίνο 2016
 Ισπανική έκδοση: El mito de Er, εκδ. «La Flecha del tempo», Μαδρίτη 2021
 Πλουτάρχου «Περί τοῦ ἐμφαινομένου προσώπου τῶ κύκλω τῆς Σελήνης», εκδ. «Ανάμνηση», Αθήνα 2015
 Ισπανική έκδοση: Sobre la cara visible de la luna, εκδ. «La Flecha del tempo», Μαδρίτη 2020
 Ὀ Ὄρκος τοῦ Ἱπποκράτη», εκδ. «Ανάμνηση», Αθήνα 2017
 Πλουτάρχου «Περί Ησυχίας» (δωρεάν e-book), 2018
 Πλουτάρχου «Εἰ καλῶς εἴρηται τὸ Λάθε βιώσας», εκδ. «Ανάμνηση», Αθήνα 2018
 Πλουτάρχου «Εἰ διδακτόν ἡ Ἀρετή», εκδ. «Ανάμνηση», Αθήνα 2018
 Πλουτάρχου «Ὁ Μῦθος τοῦ Θεσπεσίου», εκδ. «Ανάμνηση», Αθήνα 2019
 Διογένους Λαερτίου «Σωκράτης» - Ανδρών απάντων σοφώτατος, εκδ. «Ανάμνηση», Αθήνα 2020
 Αριστοτέλους «Μετεωρολογικών» Βιβλίον Α΄ (αρχαίο κείμενο - απόδοση - ερμηνευτικά σχόλια - συμπεράσματα), εκδ. «Ανάμνηση», Αθήνα 2021

Πηγές 
 Συνέντευξη στην Άννα Νικολαΐδη

Εξωτερικοί σύνδεσμοι 
 Επίσημος ιστότοπος
 Συνέντευξη στον real fm

Έλληνες συγγραφείς